stanford-oval/wikipedia huggingface dataset:
Luettelo vuonna 1988 kuolleista henkilöistä
Heinäkuu

3. heinäkuuta – Toini Ikonen, suomalainen opettaja ja kirjailija (s. 1908)
3. heinäkuuta – Olavi Mäenpää, suomalainen maanviljelijä, opettaja ja koulunjohtaja, maanviljelysneuvos (s. 1908)
4. heinäkuuta – Carl August Borgström, suomalainen psykiatri, professori ja Suomen Metsästysmuseon perustaja (s. 1909)
4. heinäkuuta – Irja Kuusla, suomalainen näyttelijä (s. 1904)
6. heinäkuuta – Rafael Helling, suomalainen opettaja ja kirjailija (s. 1907)
6. heinäkuuta – Rolf Wollner, saksalainen maahockeypelaaja ja olympiamitalisti (s. 1906)
7. heinäkuuta – Aili Mäkinen, suomalainen poliitikko, puoluetoimitsija ja toimittaja (s. 1907)
8. heinäkuuta – Ray Barbuti, yhdysvaltalainen pikajuoksija ja kaksinkertainen olympiavoittaja (s. 1905)
8. heinäkuuta – Keijo Marko (oik. Keijo Uimonen), suomalainen laulaja (s. 1936)
9. heinäkuuta – Leonid Pantelejev (oik. Aleksei Ivanovitš Jeremejev), venäläinen neuvostokirjailija (s. 1908)
12. heinäkuuta – Joshua Logan, yhdysvaltalainen näyttelijä, elokuva- ja teatteriohjaaja (s. 1908)
12. heinäkuuta – Enzo Sacchi, italialainen ratapyöräilijä ja olympiavoittaja (s. 1926)
15. heinäkuuta – Jan Brzák-Felix, tšekkoslovakialainen ratameloja, kaksinkertainen olympiavoittaja ja maailmanmestari (s. 1912)
15. heinäkuuta – Tore Keller, ruotsalainen jalkapalloilija ja olympiamitalisti (s. 1905)
16. tai 17. heinäkuuta – Milton R. Krasner, yhdysvaltalainen elokuvaaja (s. 1901 tai 1904)
16. heinäkuuta – Ilmari Lavonsalo, suomalainen pankinjohtaja (s. 1920)
16. heinäkuuta – Ole Myrvoll, norjalainen poliitikko (s. 1911)
16. heinäkuuta – Veikko Palotie, suomalainen varatuomari, asianajaja ja pääkonsuli (s. 1915)
18. heinäkuuta – Pentti Järvinen, suomalainen gynekologi ja professori (s. 1923)
18. heinäkuuta – Birger Kaipiainen, suomalainen muotoilija, keraamikko ja professori (s. 1915)
18. heinäkuuta – Joly Braga Santos, portugalilainen säveltäjä ja kapellimestari (s. 1924)
18. heinäkuuta – Carl Wegelius, suomalainen lääkäri ja röntgenologian professori (s. 1905)
22. heinäkuuta – Duane Jones, yhdysvaltalainen näyttelijä (s. 1937)
23. heinäkuuta – Heinz R. Pagels, yhdysvaltalainen filosofi ja fyysikko (s. 1939)
24. heinäkuuta – Ilona Elek, unkarilainen miekkailija ja kaksinkertainen olympiavoittaja (s. 1907)
25. heinäkuuta – Judith Barsi, yhdysvaltalainen lapsinäyttelijä ja henkirikoksen uhri (s. 1978)
25. heinäkuuta – Lyyli Jouskari, suomalainen kätilö ja kirjailija (s. 1893)
27. heinäkuuta – Jarl Åström, suomalainen yritysjohtaja ja vuorineuvos (s. 1909)
31. heinäkuuta – Aku Sumu, suomalainen poliitikko, ministeri (SDP) ja ammattiyhdistysjohtaja (s. 1907)
Syyskuu

1. syyskuuta – Luis Alvarez, vuoden 1968 Nobelin fysiikanpalkinnon saanut yhdysvaltalainen fyysikko (s. 1911)
1. syyskuuta – Ken’ichi Furuya, japanilainen jääkiekkoilija (s. 1912)
1. syyskuuta – Bertel Pettersson, suomenruotsalainen pakinoitsija (s. 1911)
2. syyskuuta – Heinz Förstendorf, saksalainen maahockeypelaaja ja olympiamitalisti (s. 1907)
3. syyskuuta – Soile Kaukovalta, suomalainen kirjastonjohtaja ja kirjailija (s. 1921)
5. syyskuuta – Gert Fröbe, saksalainen näyttelijä (s. 1913)
6. syyskuuta – Harold Rosson, yhdysvaltalainen elokuvaaja (s. 1895)
7. syyskuuta – Oscar Nissén, suomenruotsalainen toimittaja ja kirjailija (s. 1910)
9. syyskuuta – Erkki Rankama, suomalainen hallintoneuvos ja verotuksen asiantuntija (s. 1914)
10. syyskuuta – Antônio Campelo de Aragão, brasilialainen roomalaiskatolinen piispa (s. 1904)
10. syyskuuta – Virginia Satir, yhdysvaltalainen sosiaalityöntekijä, psykoterapeutti ja tietokirjailija (s. 1916)
10. syyskuuta – Lauri Sotisaari, suomalainen kenraalimajuri (s. 1901)
11. syyskuuta –  Henry Hugh Bancroft, brittiläis-kanadalainen urkuri ja säveltäjä (s. 1904)
11. syyskuuta – Wilhelm Batz, saksalainen lentäjä ja everstiluutnantti (s. 1916)
13. syyskuuta – Anita Armfelt, suomenruotsalainen kirjailija (s. 1909)
13. syyskuuta – Christian Kampmann, tanskalainen kirjailija (s. 1939)
13. syyskuuta – Vilho Kolho, suomalainen arkkitehti (s. 1891)
14. syyskuuta – William Edward Cousins, yhdysvaltalainen roomalaiskatolinen arkkipiispa (s. 1902)
15. syyskuuta – Daniel Sibakow, suomalainen taidemaalari (s. 1933)
17. syyskuuta – Hilde Güden (oik. Hulda Geiringer), itävaltalainen oopperalaulaja (s. 1917)
18. syyskuuta – Risto Eklund, suomalainen yritysjohtaja, diplomi-insinööri ja metsänhoitaja (s. 1926)
18. syyskuuta – Martti Ruola, suomalainen rakennusmestari, yrittäjä ja yritysjohtaja, teollisuusneuvos (s. 1917)
20. syyskuuta – Tibor Sekelj, serbialainen tutkimusmatkailija, esperanton harrastaja, kirjailija ja asianajaja (s. 1912)
21. syyskuuta – Henry Koster, saksalainen elokuvaohjaaja (s. 1905)
24. syyskuuta – Klaus Alakoski, suomalainen ylikersantti ja hävittäjälentäjä (s. 1921)
26. syyskuuta – Jaakkima Kilpi, suomalainen diplomi-insinööri, tekniikan tutkija ja mekaanisen teknologian professori (s. 1914)
26. syyskuuta – Branko Zebec, jugoslavialainen jalkapalloilija, olympiamitalisti ja jalkapallovalmentaja (s. 1929)
29. syyskuuta – Charles Addams, yhdysvaltalainen sarjakuva- ja pilapiirtäjä (s. 1912)
30. syyskuuta – Christian Christensen, tanskalainen poliitikko, Tanskan ympäristöministeri 1982–1988 ja opettaja (s. 1925)
Lokakuu

1. lokakuuta – Herbert Salu, virolainen kirjallisuudentutkija ja kirjailija (s. 1911)
2. lokakuuta – Hamengkubuwono IX, indonesialainen poliitikko, aatelinen ja Yogyakartan sulttaani 1940–1988 (s. 1912)
2. lokakuuta – Alec Issigonis, englantilainen Mini-auton kehittäjä (s. 1906)
3. lokakuuta – Clarence Carnes, yhdysvaltalainen murhaaja (s. 1927)
3. lokakuuta – Franz Josef Strauß, saksalainen poliitikko ja Baijerin pääministeri 1978–1988 (s. 1915)
4. lokakuuta – Frederico Didonet, brasilialainen roomalaiskatolinen piispa (s. 1910)
6. lokakuuta – Olavi Kares, suomalainen pappi, Kuopion hiippakunnan piispa 1962–1974, kansanopiston johtaja ja kirjailija (s. 1903)
7. lokakuuta – Billy Daniels, yhdysvaltalainen laulaja ja näyttelijä (s. 1915)
7. lokakuuta – Galina Ganeker, neuvostoliittolainen korkeushyppääjä (s. 1917)
7. lokakuuta – Heinrich Maria Janssen, saksalainen roomalaiskatolinen piispa (s. 1907)
8. lokakuuta – Ella Kitunen, suomalainen opettaja ja ravitsemustieteilijä (s. 1890)
9. lokakuuta – Felix Wankel, saksalainen insinööri ja wankelmoottorin keksijä (s. 1902)
10. lokakuuta – Juan Pujol, espanjalainen kaksoisagentti (s. 1912)
11. lokakuuta – Bonita Granville, yhdysvaltalainen elokuvanäyttelijä ja televisiotuottaja (s. 1923)
11. lokakuuta – Mies Reenkola, suomalainen gynekologi ja muistelmakirjailija (s. 1908)
13. lokakuuta – Melvin Frank, yhdysvaltalainen elokuvaohjaaja, -käsikirjoittaja ja -tuottaja (s. 1913)
15. lokakuuta – Kaikhosru Shapurji Sorabji (synt. Leon Dudley Sorabji), brittiläinen säveltäjä (s. 1892)
15. lokakuuta – Bernard Denis Stewart, australialainen roomalaiskatolinen piispa ja australialaisen jalkapallon pelaaja (s. 1900)
16. lokakuuta – Kaarlo Wirilander, suomalainen historioitsija (s. 1908)
18. lokakuuta – Kalervo Koivumaa, suomalainen hammaslääkäri ja professori (s. 1926)
19. lokakuuta – Sten Suvio, suomalainen nyrkkeilijä, olympiavoittaja ja nyrkkeilyvalmentaja (s. 1911)
20. lokakuuta – Mark Evans Austad, yhdysvaltalainen suurlähettiläs ja televisioesiintyjä (s. 1917)
20. lokakuuta – Jouko Siikaniemi, suomalainen poliitikko, kansanedustaja (Keskusta) ja kunnallisneuvos (s. 1915)
22. tai 24. lokakuuta – Henry Armstrong (oik. Henry Melody Jackson Jr.), yhdysvaltalainen nyrkkeilijä ja maailmanmestari (s. 1912)
22. lokakuuta – Cynthia Freeman (oik. Bea Feinberg), yhdysvaltalainen kirjailija ja sisustussuunnittelija (s. 1915)
24. lokakuuta – Sumner White, yhdysvaltalainen kilpapurjehtija ja olympiavoittaja (s. 1929)
28. lokakuuta – Pietro Annigoni, italialainen taidemaalari (s. 1910)
28. lokakuuta – Juha Broman, suomalainen pesäpalloilija (s. 1927)
28. lokakuuta – Toivo Karvonen, suomalainen vasemmistopoliitikko ja Suomi–Neuvostoliitto-Seuran pääsihteeri 1947–1971 (s. 1906)
29. lokakuuta – Thomas Benjamin Cooray, srilankalainen kardinaali (s. 1901)
29. lokakuuta – Anitra Karsten, suomalainen psykologi ja professori (s. 1902)
30. lokakuuta – Eino Säisä, suomalainen kirjailija ja kansakoulunopettaja (s. 1935)
lokakuussa – Mavis Freeman, yhdysvaltalainen uimari ja olympiamitalisti (s. 1918)
Marraskuu

1. marraskuuta – Broda Barnes, yhdysvaltalainen lääkäri, lääketieteen professori ja kirjailija (s. 1906)
1. marraskuuta – Tuomo Suomalainen, suomalainen arkkitehti (s. 1931)
3. marraskuuta – Nestori Huhtanen, suomalainen teatteriohjaaja, näyttelijä ja teatterinjohtaja (s. 1907)
3. marraskuuta – Mauno Jussila, suomalainen kansanedustaja, valtiovarainministeri 1963, maatalousministeri 1964–1966 (Maalaisliitto/Keskustapuolue) ja kunnallisneuvos (s. 1908)
3. marraskuuta – Harold Brownlow Martin, australialaissyntyinen brittiläinen lentäjä ja ilmavoimien kenraali (s. 1918)
3. marraskuuta – Eetu Tuominen, suomalainen kitaristi (s. 1954)
4. marraskuuta – Hermann Graf, saksalainen taistelulentäjä ja hävittäjä-ässä (s. 1912)
5. marraskuuta – Leo Tujunen, suomalainen päätoimittaja ja kokoomuslainen poliitikko (s. 1910)
9. marraskuuta – Friedrich Maria Rintelen, saksalainen roomalaiskatolinen piispa (s. 1899)
11. marraskuuta – Yrjö Norta, suomalainen elokuvaohjaaja (s. 1904)
13. marraskuuta – Antal Doráti, unkarilais-yhdysvaltalainen kapellimestari ja säveltäjä (s. 1906)
13. marraskuuta – Eeva Salo, suomalainen kirjailija ja suomentaja (s. 1926)
14. marraskuuta – Takeo Miki, japanilainen poliitikko ja ministeri (s. 1907)
17. marraskuuta – Sven Grahn, suomalainen rakennusalan vaikuttaja ja yritysjohtaja (s. 1902)
17. marraskuuta – Harry Kahra, suomalainen shakkimestari (s. 1930)
17. marraskuuta – Irja Ketonen, suomalainen lehtikustantaja (Turun Sanomat), talouselämän vaikuttaja ja vuorineuvos (s. 1921)
18. marraskuuta – Ville Pankko, suomalainen varatuomari ja Etsivän keskuspoliisin ja Valtiollisen poliisin apulaispäällikkö 1923–1944 (s. 1883)
19. marraskuuta – Christina Onassis, kreikkalaissyntyinen kuljetusmagnaatti (s. 1950)
23. marraskuuta – Gamal Abdel-Rahim, egyptiläinen säveltäjä (s. 1924)
24. marraskuuta – Irmgard Seefried, saksalainen oopperalaulaja (s. 1919)
24. marraskuuta – Algot Strömsholm, suomalainen sosiaalityöntekijä ja kirjailija (s. 1905)
25. marraskuuta – Alphaeus Philemon Cole, yhdysvaltalainen kuvataiteilija (s. 1876)
25. marraskuuta – Otto Karttunen, suomalainen upseeri, ylijohtaja ja hallinnollisen tietojenkäsittelyn kehittäjä (s. 1918)
26. marraskuuta – Otto Ehrich, saksalainen liikemies ja taiteilija (s. 1897)
26. marraskuuta – Bent Rasch, tanskalainen ratameloja ja olympiavoittaja (s. 1934)
27. marraskuuta – Angela Aames, yhdysvaltalainen näyttelijä (s. 1956)
29. marraskuuta – Donald Keyhoe, yhdysvaltalainen merijalkaväen upseeri, kirjailija ja ufotutkija (s. 1897)
Tuntematon päivämäärä

Gunnar Andersen, norjalainen mäkihyppääjä (s. 1909)
Olavi Karpalo, suomalainen SS-sotilas (s. 1916)
Carlos Manuel Piedra, Kuuban korkeimman oikeuden vanhin tuomari ja Kuuban väliaikainen presidentti 1959 (s. 1895)
Suur-Helsingin seurakunta

| Suhe Seurakunta |
| --- | --- |

Suuntautuminen:  kristinusko
Kirkkokunta:  uuskarismaattisuus
Perustettu:  1990
Johtava pastori:  Juan David Gómez
Pääkirkko:  Kallio, Helsinki
Jäseniä:  n. 1000 (2011)
TV:  UskoTV
Aiheesta muualla
Sivusto
Infobox OKVirheellinen NIMI-arvo: 
Suhe Seurakunta eli Suur-Helsingin seurakunta (Suhe) on uuskarismaattinen kristillinen seurakunta Helsingin Kalliossa. Suhen on perustanut vuonna 1990 pastori Rauno Kokkola. Nykyisin seurakunnan johtavana pastorina toimii Juan David Gómez. Suhe toimii tunnustuskunnallisesti sitoutumattomana yhteisönä.
Seurakunnan tilaisuuksissa käy viikoittain noin 400–500 kävijää. Perustaja Rauno Kokkolan lisäksi seurakunnan johtavina pastoreina ovat toimineet Markus Lehtonen, Marko Martiskainen ja Kirsi Rothfors. Suhe on tunnettu erityisesti yhtyeestään Suhe Livestä, jonka lisäksi seurakunnan toimintaan on kuulunut opetuslapseuskoulu, lasten sunnuntai ja latinotyötä. Seurakunta on perustanut uusia toimipisteitä myös Vantaan Tikkurilaan ja Espoon Leppävaaraan.
Suur-Helsingin seurakunta lähettää tilaisuuksistaan suoria lähetyksiä muun muassa UskoTV-palvelun kautta.
Suhe on Suomen Evankelisen Allianssin yhteisöjäsen.
Toimintamuodot

Toimintamuotoina ovat viikoittaiset jumalanpalvelukset, Suhe Youth -nuortenillat, pienryhmät sekä Suhe Kids -lapsityö. Seurakunnan tilaisuudet pidetään Kalliossa Pengerkuja 6:ssa ja Vantaan Tikkurilassa ravintola Tulisuudelmassa. Lisäksi Suhe on aloittanut Espoossa Team Night -illat, joiden tarkoituksena on luoda pohja Espoon lokaation avaamiseksi.lähde?
Historia > Toiminnan aloitus ja seurakunnan vakiintuminen (1990–2000)

Suhen perustaja Rauno Kokkola toimi vuodesta 1978 Suomen Yhteiskristillisen Raamattukoulun johtajana, joka järjesti muun muassa Karismakonferensseja. 1980-luvun lopulla Kokkolat muuttivat Yhdysvaltoihin, jossa he tutustuivat Oregonin Portlandissa City Bible -seurakunnan toimintaan. Toiminnan innoittamana Kokkolat päättivät perustaa seurakunnan Helsinkiin.
Ensimmäinen Suur-Helsingin Seurakunnan tilaisuus järjestettiin 26. elokuuta 1990. Samalla seurakuntaan liittyi 120 jäsentä, jotka tulivat erilaisista taustoista ja elämäntilanteista. Suhe kokoontui aluksi Tikkurilassa, josta se muutti Leppävaaraan vuonna 1992. Vuonna 1995 seurakunnassa syntyi Toronton herätyksen tyylinen herätys, joka sai huomiota tiedotusvälineissä.
Historia > Helsingin aika (2000–)

Keväästä 2000 lähtien Suhe on kokoontunut Helsingin keskustan tuntumassa. Helsingissä työtä on myös järjestelmällisesti siirretty nuoremmalle sukupolvelle. Vuonna 2015 seurakunnan perustaja Rauno Kokkola luovutti johtavan pastorin viran Markus Lehtoselle, joka toimi tehtävässä vuodet 2015–2017. Lehtosen aikana seurakunta laajensi toimintaansa Tikkurillaan ja Leppävaaraan. Tikkurilan hankkeen vetäjinä olivat vuodesta 2017 johtavana pastorina toiminut Make Martiskainen ja Pietu Korpelainen.
Musiikki: Suhe Live

Suhe-seurakunnan yhteydesssä toimii Suhe Live -musiikkiryhmä. Seurakunnan musiikkivoimat levyttivät ylistysmusiikkia jo 2000-luvun ensimmäisellä vuosikymmenellä silloisissa Näky-konferensseissa. 2010-luvulla ryhmässä on ollut mukana parhaimmillaan 80 jäsentä. Suhe Liven tuottajia ovat olleet muun muassa Markus Vainiomäki ja Jaska Stenroth. Suhe Liven tunnettuja levytettyjä kappaleita ovat olleet muun muassa Korkeimman suojassa, Lunastajani elää ja Jeesus riittää.
Musiikki: Suhe Live > Diskografia

| Nimi | Julkaisutiedot |
| --- | --- |
Taivas Ja Maa Kohtaa:  Julkaistu: 16. heinäkuuta 2012  Levy-yhtiö: Suhe Live  Formaatti: CD / digitaalinen
Siinä Sä Oot:  Julkaistu: 5. joulukuuta 2013  Levy-yhtiö: Taiga Music Oy  Formaatti: CD / digitaalinen
Suhe Live:  Julkaistu: 7. helmikuuta 2016  Levy-yhtiö: Suhe  Formaatti: CD / digitaalinen
Niin Paljon Korkeammalla:  Julkaistu: 28. tammikuuta 2018  Levy-yhtiö: Suhe Live  Formaatti: CD / digitaalinen
Valtakuntasi:  Julkaistu: 19. toukokuuta 2024  Levy-yhtiö: Suhe Live  Formaatti: EP / digitaalinen
Aiheesta muualla

Suhen kotisivut
| n k Suomen Evankelinen Allianssi (SEA) |
| --- | --- | --- |
| Järjestöt |  Avainmedia  Bergvikin säätiö  GNN Finland  Healing Rooms Finland  International Evangelical Church  IRR-TV  Kristillissosiaalinen Missio  Kristityt Yhdessä  Lähetysyhdistys Kylväjä  Marttyyrien Ääni  Operaatio Mobilisaatio  One Way Mission  Patmos Lähetyssäätiö  Seurakunnan kasvu  Suomen teologinen instituutti  XEE - Evankeliointi elämäntapana  YWAM Finland  |  |
| Kirkot, herätysliikkeet ja seurakunnat |  ESY Church  Kansan Raamattuseura  Linkkiseurakunta  Majakka-seurakunta  Missionskyrkan i Finland  Raamattu Puhuu -seurakunta  Suomen Ev.lut. Kansanlähetys  Suomen Ev.lut. Opiskelija- ja Koululaislähetys  Suomen Helluntaikirkko  Suomen Pelastusarmeijan Säätiö  Suomen Raamattuopiston Säätiö  Suomen Vapaakirkko  Suomen Vineyard-kirkko  Suur-Helsingin seurakunta  |  |
Jäsenyydet: Maailman Evankelinen Allianssi • Euroopan Evankelinen Allianssi • Lausannen liike (Lausannen julistus)
Suhen sunnuntai Kalliossa.
Jonna Berghem

Jonna Susanne Berghem (s. 25. helmikuuta 1993 Tammisaari) on suomalainen aita- ja pikajuoksija, joka edustaa Esbo Idrottsföreningiä. Vuosina 2010–2023 hän edusti Hangö IK:ta ja 2014–2024 HIK Friidrottia.
Barcelonan alle 20-vuotiaiden MM-kisoissa 2012 Berghem eteni 100 metrin aitajuoksussa välieriin ajalla 13,78. Välierässään hän oli neljäs ajalla 13,64 ja selvisi sadasosan turvin loppukilpailuun. Finaalissa Berghem oli kuudes ja teki 2,4 metrin vastatuuleen uuden ennätyksensä 13,56. Hän voitti samana vuonna 100 metrin aitojen alle 20-vuotiaiden Pohjoismaiden-mestaruuden. Tampereen alle 23-vuotiaiden EM-kilpailuissa 2013 Berghem karsiutui 200 metrin alkuerissä ja oli Suomen joukkueessa seitsemäs 4 × 100 metrin viestissä.
Vaasan Kalevan kisoissa 2013 Berghem oli 200 metrillä hopealla ajalla 23,91 ja Oulun Kalevan kisoissa 2016 pronssilla sekä 200 metrillä ajalla 24,15 että 400 metrillä ennätysajallaan 55,22. Seinäjoen Kalevan kisoissa 2017 Berghem voitti 400 metrin aidoissa Suomen mestaruuden ennätysajallaan 58,05. Sisäratojen SM-kilpailuissa hän on saavuttanut 60 metrillä hopeaa 2015 ja 2016, 200 metrillä kultaa 2016 ja 2017 ja hopeaa 2015, 400 metrillä hopeaa 2017 sekä 60 metrin aidoissa pronssia 2011.
Berghemillä on hallissa 300 metrillä Suomen kaikkien aikojen kolmanneksi paras aika 37,92, jonka hän juoksi Jyväskylässä 2. helmikuuta 2016.
Henkilökohtaiset ennätykset > Ulkoradoilla

| Laji | Aika | Paikka | Päivä |
| --- | --- | --- | --- |
| 100 m | 11,81 | Turku | 15.7.2014 |
| 200 m | 23,76 | Tukholma | 8.9.2013 |
| 400 m | 54,72 | Turku | 9.8.2017 |
| 100 m aidat | 13,56 | Barcelona | 15.7.2012 |
| 400 m aidat | 57,90 | Taipei | 25.8.2017 |
Henkilökohtaiset ennätykset > Sisäradoilla

| Laji | Aika | Paikka | Päivä |
| --- | --- | --- | --- |
| 60 m | 7,43 | Jyväskylä | 2.2.2016 |
| 100 m | 11,87 | Tampere | 2.2.2015 |
| 200 m | 23,79 | Jyväskylä | 7.2.2015 |
| 300 m | 37,92 | Jyväskylä | 2.2.2016 |
| 400 m | 55,19 | Helsinki | 28.1.2017 |
| 60 m aidat | 8,44 | Jyväskylä | 19.2.2012 |
Lähde
Music by Toivo Kärki

| Music by Toivo Kärki  |
| --- | --- | --- |

Julkaisun tiedot
 Studio : Lavaklubi Finnvox
 Julkaistu: 2015
 Kesto: 43.52
 Levy-yhtiö: Doorbell Music
Music by Toivo Kärki on Panu Savolainen Toivo -yhtyeen musiikkialbumi, jonka julkaisi Doorbell Music vuonna 2015.  Levyllä on 9 Toivo Kärjen sävellystä vuosilta 1939-1977, näistä kolme on ennenjulkaisematonta: numerot 1,5 ja 9  (1 ja 5 olivat alunperin nimettömiä ja sanattomia). Yhtyeen muodostavat Panu Savolainen vibrafoni, Teemu Viinikainen kitara ja Jori Huhtala basso, ja yhdellä kappaleella laulusolistina on Yona, yhdellä Ninni Poijärvi. Sovitukset ovat yhtyeen jäsenten. Äänitykset ovat tehneet vuonna 2014 Mika Venhovaara Kansallisteatterin Lavaklubilla ja Risto Hemmi Finnvox-studiolla.
Projektin taustaa

Vibrafonisti-säveltäjä Panu Savolainen toteutti 2000-luvun alkupuolella useita erityyppisiä projekteja eri kokoonpanoilla. Vuonna 2013 hän ideoi Helsingin Juhlaviikoille konsertin, jossa esitettäisiin Toivo Kärjen musiikkia uusina jazzillisina sovituksina. Tätä varten hän kokosi trion, jolle antoi nimen Panu Savolainen Toivo. Ensimmäinen konsertti pidettiin  Helsingin Juhlaviikoilla 29.8.2013 Huvilateltassa, ja se oli menestys.  Kappaleita esitettiin vielä keikoilla esimerkiksi Hankasalmella 6.10.2013.   Tämän jälkeen Savolainen otti yhteyttä Kalervo Kärkeen, Toivo Kärjen poikaan ja jäämistön hoitajaan ja kertoi olevansa tekemässä levyä, jolle ottaisi mieluusti myös ennenjulkaisematonta materiaalia. Kalervo ehdotti useita kappaleita, joista Panu valitsi kolme. Muut kappaleet olivat konsertissakin esitettyjä.
Levyn merkeissä Savolainen järjesti vielä useita konsertteja, mm. Tampereen Vapriikissa 2.3.2015, laulusolistina Ninni Poijärvi, ja 6.3.2015 Helsingin Lavaklubilla, laulusolistina Yona. Mukana oli useita kappaleita, joita levyllä ei ollut, ja levyllä olleistakin esitettiin pitemmät versiot. Savolainen jatkoi vielä ottamalla trion täydennykseksi sinfoniaorkesterin, jolle sovituksia tekivät hänen itsensä lisäksi Timo Alakotila, Mikko Hassinen ja Marzi Nyman. Vappuaattona 2015 pidettiin loppuunmyyty konsertti Oulun Madetojan salissa, syksyllä 2015 Lahden Sibelius-talossa, Kuopion Musiikkitalossa ja Helsingin Finlandia-talossa. Orkesterina oli aina paikkakunnan kaupunginorkesteri, kapellimestarina Jaakko Kuusisto.
Kappaleet

Aloha wau ia oe – 3.33   (1949, san. Yona ja Matti Pitkänen, sov. Panu Savolainen Toivo, laulusol. Yona, lisäksi Aili Ikonen taustalaulu ja Tuomas Timonen cajon)
Vanhan veräjän luona – 4.52   (1959, sov. Panu Savolainen)
Onni jonka annoin pois – 6.24   (1958, sov. Panu Savolainen)
Kulkurin iltatähti – 4.25   (1951, sov. Panu Savolainen)
In the running – 3.54   (1939, sov. Panu Savolainen Toivo)
Siks oon mä suruinen – 5.26   (1944, sov. Teemu Viinikainen)
Lentävä kalakukko – 4.34   (1951, sov. Panu Savolainen)
Koivun alla kello kahdeksan – 6.03   (1977, sov. Panu Savolainen)
Syysyössä kahden – 4.38   (1944, san. Kauko Käyhkö, sov. Panu Savolainen, laulusol. Ninni Poijärvi)
Aiheesta muualla

panusavolainen.com
Ilkka 7.2.2015
Rytmi ja soinnut, Muusikko 2015
Marika Riikonen: Tuttuuden värähdys selkäytimessä, Hämeen Sanomat ja Aamulehti 1.3.2015
Harri Uusitorppa: Kärjen kalakukko sai kyytiä, Helsingin Sanomat 8.3.2015
Ole Nerdrum: Schlager med jazzklös, Hufvudstadsbladet 18.3.2015
Kauppalehti-Optio 4/2015
Tatu Tamminen: Taistelija Topi, Rondo 4/2015
Helinä Kanninen: Toivo Kärjen sävelet taipuvat jazziin, Tamperelainen 30.9.1915
Levyarvostelu
Panu Savolainen Toivo: Music by Toivo Kärki (CD) — Doorbell Music (holvi.com)
Hannes Lukinmaa

Hannes Lukinmaa (s. 10. helmikuuta 1950 Kajaani) on suomalainen näyttelijä, joka on esiintynyt suomalaisissa elokuvissa 1970–1990-luvuilla.
Vuonna 2013 Lukinmaalle myönnettiin Suomen Teatterijärjestöjen Keskusliiton kultainen kunniamerkki.
Filmografia

Aika hyvä ihmiseksi (elokuva, 1977), Vennu Harakka
Tuuli leppeä lounaasta (tv-elokuva, 1991)
Jäähyväiset rakkaimmalle (tv-minisarja, 1993), etsivä Huhtanen
Hyvien ihmisten kylä (tv-sarja, 1993), Aarne Alamäki
Liian paksu perhoseksi (tv-elokuva, 1998), isäntä Saarinen
Häjyt (elokuva, 1999), grillinomistaja
NDA – Salassapitosopimus (tv-minisarja, 2005)
Karate Kid III

| Karate Kid III> The Karate Kid, Part III |
| --- | --- |

Ohjaaja:  John G. Avildsen
Käsikirjoittaja:  Robert Mark Kamen
Tuottaja:  Jerry Weintraub
Säveltäjä:  Bill Conti
Kuvaaja:  Steve Yaconelli
Leikkaaja:  John G. Avildsen John Carter
Pääosat:  Ralph Macchio Pat Morita
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Columbia Pictures Netflix
Ensi-ilta:   15. huhtikuuta 1989  28. heinäkuuta 1989
Kesto:  112 minuuttia
Alkuperäiskieli:  englanti
Budjetti:  12,5 miljoonaa $
Tuotto:  38 956 288 $
Edeltäjä:  Karate Kid II... kertomus jatkuu
Seuraaja:  Karate Kid saa seuraajan
Aiheesta muualla
IMDb 
Elonet
AllMovie
Infobox OKNimi-testi OK: 
Karate Kid III (engl. The Karate Kid, Part III) on vuonna 1989 ensi-iltansa saanut yhdysvaltalainen karateaiheinen perhe-elokuva. Elokuvan on ohjannut John G. Avildsen ja käsikirjoittanut Robert Mark Kamen. Pääosissa näyttelivät Ralph Macchio ja Pat Morita.
Juoni

Karateopettaja John Kreese on menettänyt kaikki oppilaansa Cobra Kai -dojostaan ja on vararikon partaalla. Hän kääntyy vanhan sotakaverinsa Terry Silverin puoleen, joka lupaa kostaa Daniel LaRussolle ja Miyagille nöyryyttävän tappion All Valley -karateturnauksessa. Silverin sponsoroiman turnauksen myötä hän päättää lähettää LaRussolle turnauskutsun puolustaakseen mestaruuttaan. Samalla Silver juonittelee LaRusson pään menoksi erinäisiä ongelmia, jotta hän häviäisi loppuottelun nousevalle karatetähdelle Mike Barnesille.